CELEX: 32015R1933
Language: bg
Date: 2015-10-27 00:00:00
Title: Регламент (ЕС) 2015/1933 на Комисията от 27 октомври 2015 година за изменение на Регламент (ЕО) № 1881/2006 по отношение на максимално допустимите количества на полициклични ароматни въглеводороди в какаови влакна, чипс от банан, хранителни добавки, сушени билки и сушени подправки (Текст от значение за ЕИП)

28.10.2015   
            
            
               BG
            
            
               Официален вестник на Европейския съюз
            
            
               L 282/11
            
         РЕГЛАМЕНТ (ЕС) 2015/1933 НА КОМИСИЯТА
   от 27 октомври 2015 година
   за изменение на Регламент (ЕО) № 1881/2006 по отношение на максимално допустимите количества на полициклични ароматни въглеводороди в какаови влакна, чипс от банан, хранителни добавки, сушени билки и сушени подправки
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 315/93 на Съвета от 8 февруари 1993 г. за установяване на общностни процедури относно замърсителите в храните (1), и по-специално член 2, параграф 3 от него,
   като има предвид, че:
   
               (1)
            
            
               С Регламент (ЕО) № 1881/2006 на Комисията (2) се определят максимално допустимите количества на някои замърсители в храните.
            
         
               (2)
            
            
               Съгласно посочения регламент максимално допустимите количества на полициклични ароматни въглеводороди (ПАВ) трябва да са определени така, че да се гарантира безопасност и да се постига възможно най-ниското ниво, което е разумно достижимо въз основа на добрите практики в производството, в сушенето и в земеделието/рибарството.
            
         
               (3)
            
            
               Какаовите влакна са конкретен продукт, произведен от черупки от какао на зърна, и съдържа по-високи нива на ПАВ от какаовите продукти, произведени от белени какаови зърна. Какаовите влакна и производните продукти са междинни продукти в хранителната верига и се използват като съставка при приготвянето на нискокалорични храни с високо съдържание на влакнина. Целесъобразно е да се установят конкретни нива на ПАВ за какаови влакна и производни продукти. Като се има предвид, че тези продукти имат ниско съдържание на мазнини, максимално допустимите количества е уместно да се установят въз основа на мокро тегло.
            
         
               (4)
            
            
               Чипсът от банан се използва в зърнени закуски и в захарни изделия и се консумира като отделна храна. Неотдавна в чипса от банан бяха установени високи нива на ПАВ. Тези констатации са свързани с пърженето на чипс от банан в кокосово масло. Поради това е целесъобразно да се установят максимално допустими количества на ПАВ в чипса от банан. Като първа стъпка, поради липса на достатъчно данни за честотата на случаите, тези максимални количества съответстват на максималните допустимите количества кокосово масло, предназначено за пряка консумация от човека или за употреба като съставка в храни. Максимално допустимите количества следва да бъдат преразгледани в рамките на две години, като се вземат предвид наличните данни за честотата на случаите.
            
         
               (5)
            
            
               Високо съдържание на ПАВ е открито в някои хранителни добавки, които съдържат или са получени от ботанически съставки. Наличието на високо съдържание в тези хранителни добавки е свързано с лоши практики за сушене, прилагани към тези ботанически съставки. Това високо съдържание може да бъде предотвратено с прилагането на добри практики. Поради това е целесъобразно да се установят максимално допустими количества ПАВ в тези продукти, които могат да бъдат постигнати чрез прилагане на добри практики за сушене и гарантират високо равнище на защита на човешкото здраве.
            
         
               (6)
            
            
               Също така в някои случаи е установено високо съдържание на ПАВ в хранителни добавки, съдържащи или получени от прополис, пчелно млечице и Spirulina, което е свързано с прилагането на лоши практики. Тъй като по-ниско съдържание може да се постигне с прилагане на добри практики, е целесъобразно да се установят максимално допустими количества на ПАВ в тези продукти.
            
         
               (7)
            
            
               Високо съдържание на ПАВ бе установено и в сушени билки и сушени подправки, което също е свързано с прилагането на лоши практики за сушене. Поради това е целесъобразно да се определят максимално допустими количества на ПАВ в сушени билки и сушени подправки. Традиционното опушване и преработвателните методи, използвани за пушени червен пипер и кардамон, водят до високо съдържание на ПАВ. Като се има предвид, че консумацията на тези подправки е ограничена, както и за да се даде възможност на тези пушени продукти да останат на пазара, уместно е да се изключат тези подправки от максималното количество.
            
         
               (8)
            
            
               Следва да се предостави разумен срок, за да се даде възможност на държавите членки и на стопанските субекти в хранителната промишленост да се съобразят с новите изисквания, установени в настоящия регламент.
            
         
               (9)
            
            
               Поради това Регламент (ЕО) № 1881/2006 следва да бъде съответно изменен.
            
         
               (10)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕО) № 1881/2006 се изменя в съответствие с приложението към настоящия регламент.
   Член 2
   Храните, изброени в приложението към настоящия регламент, с изключение на тези, посочени в точка 6.1.11, законно пуснати на пазара преди 1 април 2016 г., могат да продължат да се предлагат на пазара след тази дата до датата на минималната им трайност или годност за консумация.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   Той се прилага от 1 април 2016 г., с изключение на храните, посочени в точка 6.1.11, за които максималното допустимо количество се прилага от датата на влизане в сила на настоящия регламент.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 27 октомври 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 37, 13.2.1993 г., стр. 1.
   
      (2)  Регламент (ЕО) № 1881/2006 на Комисията от 19 декември 2006 г. за определяне на максимално допустимите количества на някои замърсители в храните (ОВ L 364, 20.12.2006 г., стр. 5).
   
      ПРИЛОЖЕНИЕ
      Раздел 6: „Полициклични ароматни въглеводороди“ от приложението към Регламент (ЕО) № 1881/2006 се изменя, както следва:
      
                  1)
               
               
                  Точка 6.1.2 се замества със следното:
                  
                              „6.1.2
                           
                           
                              Какао на зърна и производни продукти, с изключение на продуктите, посочени в точка 6.1.11
                           
                           
                              5,0 μg/kg мазнина, считано от 1.4.2013 г.
                           
                           
                              35,0 μg/kg мазнина — от 1.4.2013 г. до 31.3.2015 г.
                              30,0 μg/kg мазнина, считано от 1.4.2015 г.“
                           
                        
            
                  2)
               
               
                  Добавят се следните точки 6.1.11, 6.1.12, 6.1.13, 6.1.14 и 6.1.15:
                  
                              „6.1.11
                           
                           
                              Какаови влакна и продукти, произведени от какаови влакна, предназначени за употреба като съставка в храни
                           
                           
                              3,0
                           
                           
                              15,0
                           
                        
                              6.1.12
                           
                           
                              Чипс от банан
                           
                           
                              2,0
                           
                           
                              20,0
                           
                        
                              6.1.13
                           
                           
                              Хранителни добавки, съдържащи растителни вещества и препарати от тях (39) (1)
                                  (2)
                              
                              Хранителни добавки, съдържащи прополис, пчелно млечице, Spirulina или техните препарати (39)
                           
                           
                              10,0
                           
                           
                              50,0
                           
                        
                              6.1.14
                           
                           
                              Сушени билки
                           
                           
                              10,0
                           
                           
                              50,0
                           
                        
                              6.1.15
                           
                           
                              Сушени подправки с изключение на кардамон и пушени Capsicum spp.
                           
                           
                              10,0
                           
                           
                              50,0
                           
                        
            
         (1)  Ботанически препарати са препарати, получени от растителни вещества (напр. цяло, части от растения, растения на части или отрязани растения) от различни процеси (напр. пресоване, отцеждане, екстракция, фракциониране, дестилация, сгъстяване, сушене и ферментация). Това определение включва стрити на прах растения, части от растения, водорасли, гъби, лишеи, тинктури, екстракти, етерични масла (различни от растителните масла, посочени в точка 6.1.1), сокове, получени чрез пресоване и обработени ексудати.
      
         (2)  Максималното допустимото количество не се прилага за хранителните добавки, съдържащи растителни масла. Растителните масла, които се използват като съставки в хранителни добавки, трябва да съответстват на максималното ниво, установено в точка 6.1.1.“